സഹലിന്റെ വണ്ടര് ഗോള് മാലെ: നേപ്പാളിനെതിരേ ഗോളടിക്കാന് കഴിഞ്ഞതിനെ അദ്ഭുത നേട്ടമെന്നു വിശേഷിപ്പിച്ച് ഇന്ത്യയുടെ മലയാളി താരം സഹല് അബ്ദുള് സഹദ്്. സാഫ് ഫുട്ബോള് ഫൈനലില് ഇന്ത്യയെ നേപ്പാളിനെ 30 ത്തിനു തോല്പ്പിച്ച് കിരീടം നേടിയിരുന്നു. അവസാന പകരക്കാരനായെത്തിയ സഹദാണ് ഇന്ത്യയുടെ മൂന്നാം ഗോളടിച്ചത്. രാജ്യാന്തര ഫുട്ബോളിലെ താരത്തിന്റെ ആദ്യ ഗോള് കൂടിയായിരുന്നു അത്. ഗോളടിച്ച നിമിഷം സ്വപ്ന തുല്യമാണെന്നു സഹല് ട്വീറ്റ് ചെയ്തു. ബോക്സിനകത്ത് എന്താണു ചെയ്തതെന്ന് അറിഞ്ഞു പോലുമില്ല. ഗോളടിക്കാന് കഴിഞ്ഞതിനു ദൈവത്തിന് നന്ദി സഹല് തുടര്ന്നു. കളിയുടെ ഇഞ്ചുറി ടൈമിലാണു സഹലിന്റെ വണ്ടര് ഗോള് പിറന്നത്. ബോക്സിന് തൊട്ടു വെളിയില് റഹിം അലിയില്നിന്ന് സഹല് പന്തു സ്വീകരിക്കുമ്ബോള് മുന്നില് രണ്ട് ഡിഫന്ഡര്മാര് ആയിരുന്നു ഉണ്ടായിരുന്നത്. വലം കാലില് സ്വീകരിച്ച പന്തുമായി പെനാല്റ്റി ബോക്സിന്റെ ഇടതുഭാഗത്ത് നടത്തിയ ആദ്യ ചുവടില് ഡിഫന്സീവ് മിഡ്ഫീല്ഡര് ആനന്ദയെ മറികടന്നു. പിന്നില് നിന്ന് ടാക്കിള് ചെയ്യാന് നോക്കിയ ഡിഫന്ഡര് സന്തോഷിന്റെ കാലുകളെ വകഞ്ഞുമാറ്റി. ശേഷം മുമ്ബിലും പിന്നിലുമായിനിന്ന നാല് കളിക്കാര്ക്കിടയിലൂടെ ഒരു മിന്നലാട്ടം. അപകടം മണത്ത മുന്നോട്ടു കയറിയ ഗോള് കീപ്പര് കിരണ് കുമാര് ലിംബുവിന്റെ തലയ്ക്ക് മുകളിലൂടെ പന്ത് വലയിലേക്ക്. ഗോള് കീപ്പര് അടക്കം ആറു പേര് മുന്നില് നില്ക്കേ ഗോളടിച്ച സഹലിനെ സാമൂഹിക മാധ്യമങ്ങള് പ്രശംസ കൊണ്ടു മൂടി. നായകന് സുനില് ഛേത്രി, സുരേഷ് സിങ് വാങ്ജം എന്നിവരുടെ ഗോളുകളില് മുന്നിട്ടു നില്ക്കേയാണു നേപ്പാളിനെ ഒന്നു കൂടി തളര്ത്തി സഹല് ഗോളടിക്കുന്നത്. സാഫ് കപ്പിലെ ഇന്ത്യയുടെ എട്ടാമത്തെ കിരീടമാണിത്. ഗോള്രഹിതമായ ഒന്നാം പകുതിക്കു ശേഷമാണു മൂന്ന് ഗോളുകളും വീണത്. ഇന്നത്തെ മത്സരത്തില് ഗോള് നേടിയതോടെ ഛേത്രി അര്ജന്റീനയുടെ ഇതിഹാസ താരം ലയണല് മെസിക്കൊപ്പമായി. ഇരുവരും രാജ്യാന്തര തലത്തില് ഇരുവരും 80 ഗോളുകള് വീതം നേടി. കഴിഞ്ഞ മത്സരത്തില് ഇരട്ട ഗോളുകള് നേടിയ ഛേത്രി ബ്രസീല് ഇതിഹാസം പെലെയെ മറികടന്നിരുന്നു. ഇന്ത്യക്കായി 124 മത്സരങ്ങളില് നിന്നാണ് ഛേത്രി 80 ഗോളുകളടിച്ചത്. സജീവ ഗോള് സ്കോറര്മാരില് രണ്ടാം സ്ഥാനത്താണ് ഇന്ത്യന് നായകന്. 115 ഗോളുകളോടെ പോര്ചുഗല് സൂപ്പര് താരം ക്രിസ്റ്റ്യാനോ റൊണാള്ഡോ ഒന്നാം സ്ഥാനത്താണ്. മാലെ നാഷണല് ഫുട്ബോള് സ്റ്റേഡയത്തില് നടന്ന മത്സരത്തിന്റെ 49ാം മിനിറ്റില് പ്രീതം കോടാലിന്റെ ക്രോസ് ഹെഡ് ചെയ്ത് ഛേത്രി ഇന്ത്യയെ മുന്നിലെത്തിച്ചു. രണ്ട് മിനിറ്റുകളുടെ ഇടവേളയില് രണ്ടാം ഗോളുമെത്തി. നേപ്പാള് ഗോള് മുഖത്തു യാസിര് മറിച്ചു നല്കിയ പന്ത് സുരേഷ് സിങ് വാഗ്ജാം ലക്ഷ്യത്തിലെത്തിക്കുമ്ബോള് ഗോള് കീപ്പര് കാഴ്ചക്കാരന് മാത്രമായി. ഇഗോര് സ്റ്റിമാച്ച് 2019 ല് കോച്ചായി സ്ഥാനമേറ്റ ശേഷം ഇന്ത്യ നേടുന്ന ആദ്യ കിരീടവുമാണ്. സാഫ് കിരീടം നേടുന്ന മൂന്നാമത്തെ വിദേശ കോച്ചാണ്. ജിറി പെസക് 1993, സ്റ്റീഫന് കോണ്സ്റ്റാന്റീന് 2015 എന്നിവരാണു മുന്ഗാമികള്.